‘સ્વ’ને શોધવા નીકળેલો માણસ અનાદિકાળથી ‘સ્વ’ની શોધ કર્યા કરે છે. જ્યાં સુધી ‘સ્વ’ની ઓળખ થાય નહીં ત્યાં સુધી એને કોઈ અજંપો કોરી ખાય છે. ‘સ્વ’ને શોધતાં શોધતાં મોટા ભાગના માણસો ‘હું’માં અટવાઈ જાય છે અને ‘સ્વ’ની શોધ ખોરંભે તો નથી પડતી પણ વધારે વિકટ બની જાય છે. જાણે કોઈ દીવાલ સામે ખડી થઈ જાય છે. નરસિંહ મહેતા કહે કે, ‘હું કરું, હું કરું એ જ અજ્ઞાનતા’ ત્યારે એમ લાગે કે કદાચ આ ‘હુમ’ અને એના થકી આવતી અજ્ઞાનતા જ ‘સ્વ’ની શોધને આગળ વધતાં રોકે છે.